assemblerspråk
Store norske leksikon,Teknologi og industri,IT,Programmering
Assemblerspråk, lavnivå programmeringsspråk for datamaskiner. Språket er det nest «laveste» språknivået som anvendes i datamaskiner. Det betyr at det er nivået nest nærmest selve de elektroniske signalene. Assemblerspråk ligger over maskinkode og under høynivå-programmeringsspråk som for eksempel Python, C++, og Java.
Instrukser for hvordan datamaterialet skal behandles må gis til maskinen i form av maskinkode. Men ettersom slike sekvenser er svært vanskelige å arbeide med for mennesker, benytter man assemblerspråk, der hver instruks tilsvarer én instruks i maskinkode.Instruksene i assemblerspråk gis navn som er lette å huske, som COP for kopiere, ADD for legge til, SUM for summere.Et program i et assemblerspråk må oversettes til maskinkode av et program kalt assembler. Assemblerspråket vil variere fra maskin til maskin, selv om enkelte prinsipper går igjen. Maskiner som benytter samme prosessor i sentralenheten, vil ha samme assemblerspråk. Les mer i Store norske leksikon lavnivåspråk programmeringsspråk programmering